Bogdan Bogdanović

Bogdanas Bogdanovičius (, 1992 m. rugpjūčio 18 d.) – Serbijos krepšininkas, rungtyniaujantis atakuojančiuoju gynėju.

Treniravosi Belgrado „ŠKK Zvezdara“ ir „Žitko Basket“ jaunimo komandose. 2010 m. pasirašė kontraktą su Belgrado „Partizan“. 2012–2013 m. sezone debiutavo Eurolygoje, kur fiksavo 5,0 taškų ir 1,8 atkovoto kamuolio vidurkį. Kitas sezonas Bogdanovičiui buvo proveržio – Eurolygoje vidurkiai išaugo iki 14,8 taško, 3,7 atkovoto kamuolio, 3,7 rez. perdavimo ir 1,6 perimto kamuolio. Žaidėjas išrinktas Eurolygos „kylančia žvaigžde“.„Euroleague coaches choose Partizan’s Bogdanovic for Rising Star Trophy“. Euroleague.net. „Partizan“ nepatekus į kitų metų Eurolygą, Bogdanas Bogdanovičius persikėlė į Stambulo „Fenerbahçe“, treniruojamą Želko Obradovičiaus.„Partizan opet sarađuje sa agentom Raškovićem“. mondo.rs. Ten žaidėjas tapo vienu komandos lyderių, antrą kartą iš eilės išrinktas Eurolygos „kylančia žvaigžde“.„Euroleague Rising Star Trophy: Bogdan Bogdanovic, Fenerbahce Ulker Istanbul“. euroleague.net Su „Fenerbahçe“ Bogdanovičius laimėjo Eurolygą ir Turkijos lygą. Dėl tokio pasirodymo 2020 m. išrinktas į simbolinę Eurolygos 2010–2020 m. komandą.

Dar 2014 m. Bogdanas Bogdanovičius 27-uoju šaukimu pakviestas į Finikso „Suns“. 2016 m. šis klubas savo teises į žaidėją išmainė su Sakramento „Kings“.„Kings Announce Draft-Night Trade“. NBA.com. 2017 m. šios komandos sudėtyje debiutavo NBA. 2020 m. persikėlė į Atlantos „Hawks“. Abiejų klubų sudėtyje Bogdanovičius fiksavo panašų (14–16) taškų vidurkį.

2025 m. vasario 6 d. išmainytas į Los Andželo „Clippers“ klubą.

2013 m. Bogdanas Bogdanovičius debiutavo Serbijos rinktinėje. Su ja laimėjo Europos, pasaulio ir olimpinių žaidynių sidabro medalius.

 Pasiekimai 
 Vasaros olimpinės žaidynės: sidabras – 2016 m., bronza – 2024 m.
 Pasaulio krepšinio čempionatas: sidabras – 2014, 2023 m.
 Europos krepšinio čempionatas: sidabras – 2017 m.
 Eurolyga: 2017 m.
 Turkijos krepšinio lyga: 2016, 2017 m.
 Turkijos krepšinio taurė: 2016 m.
 Turkijos Prezidento taurė: 2016 m.
 Adrijos lyga: 2011, 2013 m.
 Serbijos krepšinio lyga: 2011, 2012, 2013, 2014 m.
 Serbijos krepšinio taurė: 2011, 2012 m.
 U-19 pasaulio čempionatas: sidabras – 2011 m.
 Serbijos metų krepšininkas: 2017, 2019, 2023 m.

 Dalyvavimas čempionatuose 

|}

 Šaltiniai 

Kategorija:Serbijos krepšininkai
Kategorija:Serbijos olimpiečiai